2001R2580 — ET — 27.09.2016 — 010.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:





Muudetud:









▼B

NÕUKOGU MÄÄRUS (EÜ) nr 2580/2001,

27. detsember 2001,

teatavate isikute ja üksuste vastu suunatud eripiirangute kohta terrorismivastaseks võitluseks







Artikkel 1

Käesolevas määruses kasutatakse järgmisi mõisteid.

1. Rahalised vahendid, muud finantsvarad ja majandusressursid — igasugune vara, nii materiaalne kui mittemateriaalne, nii kinnis- kui vallasasi, olenemata selle saamisviisist, sellise vara omandiõigust või muid õigusi tõendavad juriidilised dokumendid või aktid, elektroonilised või digitaalsed k.a, sealhulgas, kuid mitte üksnes, pangakrediidid, reisitšekid, pangatšekid, maksekorraldused, aktsiad, väärtpaberid, võlakirjad, käskvekslid ja akreditiivid.

2. Rahaliste vahendite, muude finantsvahendite ja majandusressursside külmutamine — toimingud, millega tõkestatakse igasugune rahaliste vahendite liigutamine, ülekandmine, muutmine, kasutamine või tehingud nendega, mis võiks kaasa tuua muudatusi nende mahus, suuruses, asukohas, omandilises kuuluvuses, valduses, iseloomus, otstarbes või muid muudatusi, mis võimaldaksid nende rahaliste vahendite kasutamist, sealhulgas portfelli haldamine.

3. Finantsteenused — mis tahes finantsilise iseloomuga teenused, sealhulgas kõik kindlustus- ja kindlustusega seotud teenused ning kõik panga- ja muud finantsteenused (välja arvatud kindlustusteenused): Kindlustusteenused ja kindlustusega seotud teenused i) otsekindlustus (sealhulgas kaaskindlustus): (A) elukindlustus; (B) kahjukindlustus; ii) edasikindlustus ja retrosessioon; iii) kindlustuse vahendamine, nagu tegevus maakleri ja kindlustusagendina; iv) kindlustuse abiteenused, nagu konsulteerimis- ja aktuaarteenused, riskihindamis- ja kahjukäsitlusteenused. Panga- ja muud finantsteenused (välja arvatud kindlustusteenused) v) hoiuste ja muude tagasimakstavate vahendite vastuvõtmine; vi) kõik laenuliigid, sealhulgas tarbijakrediit, hüpoteeklaen, faktooring ja äritehingute finantseerimine; vii) kapitalirent; viii) kõik makse- ja arveldusteenused, sealhulgas krediit-, makse- ja deebetkaardid, reisitšekid ja pangavekslid; ix) tagatis- ja garantiitehingud; x) kauplemine oma või klientide nimel kas börsil, reguleerimata väärtpaberiturul või teisiti: (A) rahaturu instrumendid (sealhulgas tšekid, arved, hoiusertifikaadid); (B) välisvaluuta; (C) tuletisväärtpaberid, sealhulgas, kuid mitte ainult, futuurid ja optsioonid; (D) valuutakursi ja intressimäära instrumendid, sealhulgas sellised finantsinstrumendid nagu vahetus- ja tähtpäevaintressiga lepingud; (E) vabalt kaubeldavad väärtpaberid; (F) muud vabalt kaubeldavad maksevahendid ja finantsvarad, sealhulgas väärismetallikangid; xi) osalemine iga liiki väärtpaberite emissioonides, sealhulgas emissiooni garanteerimine ja agendina paigutamine (nii avalikult kui suunatult), ja sellega seotud teenuste osutamine; xii) rahamaaklerlus; xiii) vara haldamine, nagu raha- ja väärtpaberiportfelli haldamine, kõik kollektiivsete investeeringute valitsemise vormid, pensionifondi haldamine, hooldus-, hoiustamis- ja usaldushoiuteenused; xiv) finantsvarade, sealhulgas väärtpaberite, tuletisväärtpaberite ja teiste vabalt kaubeldavate maksevahenditega seotud arveldus- ja kliiringteenused; xv) finantsteabe, finantsandmete töötlemise ja vastava tarkvara hankimine ja edastamine teiste finantsteenuste osutajate poolt; xvi) nõustamine, vahendamine ja muud finantsabiteenused, mis on seotud kõigi alapunktides v–xv loetletud tegevustega, sealhulgas krediidiinfo ja -analüüs, investeeringute ja väärtpaberiportfelliga seotud uuringud ja nõustamine, samuti nõustamine äriühingute omandamise ja ümberstruktureerimise ning strateegia kohta.

4. Terroriakt — käesolevas määruses kohaldatakse ühisseisukoha 2001/931/ÜVJP artikli 1 lõikes 3 toodud määratlust.

5. Juriidilise isiku, rühmituse või üksuse omamine — 50 % või suurem juriidilise isiku, rühmituse või üksuse varaliste õiguste omamine või enamusotsustusõigus neis.

6. Juriidilise isiku, rühmituse või üksuse kontrollimine: a) kui omatakse õigust ametisse määrata või ametist vabastada enamikku juriidilise isiku, rühmituse või üksuse haldus-, juht- või järelevalveorganite liikmetest; b) kui kasutades hääleõigust ollakse ainuisikuliselt ametisse määranud enamiku juriidilise isiku, rühmituse või üksuse haldus-, juhatus- või järelevalveorgani liikmetest, kes on olnud ametis käesoleva ja eelmise majandusaasta jooksul; c) kontrollitakse vastavalt selle juriidilise isiku, rühmituse või üksuse osanike või aktsionäridega sõlmitud lepingule üksinda häälteenamust selles juriidilises isikus, rühmituses või üksuses; d) omatakse õigust avaldada valitsevat mõju juriidilisele isikule, rühmitusele või üksusele vastavalt selle juriidilise isiku, rühmituse või üksusega sõlmitud lepingule või selle asutamislepingu või põhikirja sättele, kui seda juriidilist isikut, rühmitust või üksust reguleeriva seadusega on selle suhtes lubatud niisugused lepingud või sätted; e) omatakse volitusi kasutada õigust avaldada punktis d nimetatud valitsevat mõju, kuigi ei olda selle õiguse valdaja; f) omatakse õigust kasutada kõiki juriidilise isiku, rühmituse või üksuse varasid või osa nendest; g) juhitakse juriidilise isiku, rühmituse või üksuse ettevõtet ühisel alusel, avaldades konsolideeritud aastaaruande; h) jagatakse solidaarselt või tagatakse juriidilise isiku, rühmituse või üksuse finantskohustusi.

Artikkel 2

1. Välja arvatud artiklite 5 ja 6 kohaselt lubatud juhtudel:

a) külmutatakse kõik lõikes 3 nimetatud loetelus sisalduvatele füüsilistele või juriidilistele isikutele, rühmitustele või üksustele kuuluvad või nende omanduses või valduses olevad rahalised vahendid, muud finantsvarad ja majandusressursid;

b) rahalisi vahendeid, muid finantsvarasid ega majandusressursse ei anta otseselt ega kaudselt lõikes 3 nimetatud loetelus sisalduvate füüsiliste või juriidiliste isikute, rühmituste või üksuste käsutusse ega nende toetuseks.

2. Välja arvatud artiklite 5 ja 6 kohaselt lubatud juhtudel, keelatakse finantsteenuste osutamine lõikes 3 nimetatud loetelus sisalduvatele füüsilistele või juriidilistele isikutele, rühmitustele või üksustele või nende toetuseks.

3. Nõukogu koostab, vaatab läbi ja muudab ühehäälselt nende isikute, rühmituste ja üksuste loetelu, kelle suhtes käesolevat määrust kohaldatakse, kooskõlas ühisseisukoha 2001/931/ÜVJP artikli 1 lõigetes 4, 5 ja 6 ettenähtud sätetega; loetelusse kuuluvad:

i) füüsilised isikud, kes panevad toime või üritavad toime panna terroriakte või kes osalevad terroriaktide toimepanekus või aitavad kaasa nende toimepanekule;

ii) juriidilised isikud, rühmitused või üksused, kes panevad toime või üritavad toime panna terroriakte või kes osalevad terroriaktide toimepanekus või aitavad kaasa nende toimepanekule;

iii) juriidilised isikud, rühmitused või üksused, kes kuuluvad ühele või mitmele punktides i ja ii nimetatud füüsilisele või juriidilisele isikule, rühmitusele või üksusele või on nende kontrolli all, või

iv) füüsilised või juriidilised isikud, rühmitused või üksused, kes tegutsevad ühe või mitme punktides i ja ii nimetatud füüsilise või juriidilise isiku, rühmituse või üksuse nimel või juhtimisel.

▼M9

4. Lõigetes 1 ja 2 sätestatud meetmete kohaldamine peatatakse Fuerzas Armadas Revolucionarias de Colombia – FARC'i (Colombia Revolutsioonilised Relvajõud) suhtes.

▼B

Artikkel 3

1. Keelatud on teadlikult ja tahtlikult osaleda niisuguses tegevuses, mille eesmärk on otseselt või kaudselt kõrvale hoida artikli 2 täitmisest.

2. Teave selle kohta, et käesoleva määruse sätete täitmisest hoitakse kõrvale või on kõrvale hoitud, edastatakse lisas loetletud pädevatele asutustele ja komisjonile.

Artikkel 4

1. Ilma et see piiraks kehtivate aruandlust, konfidentsiaalsust ja ametisaladust käsitlevate eeskirjade ja asutamislepingu artikli 284 kohaldamist, peavad pangad, muud finantseerimisasutused, kindlustusseltsid ning teised asutused ja isikud:

— esitama viivitamata käesoleva määruse järgimist hõlbustava teabe, näiteks artikli 2 kohaselt külmutatud arved ja rahasummad ning artiklite 5 ja 6 kohaselt sooritatud tehingud: — — nende lisas loetletud liikmesriikide pädevatele asutustele, kus on nende elu- või asukoht, ja — kõnealuste pädevate asutuste kaudu komisjonile,

— tegema koostööd lisas loetletud pädevate asutustega kõnealuse teabe kontrollimisel.

2. Kogu käesoleva artikli kohaselt edastatud või saadud teavet kasutatakse ainult sel otstarbel, milleks see edastati või saadi.

3. Komisjonile otse esitatud teabe edastab ta asjaomaste liikmesriikide pädevatele asutustele ja nõukogule.

Artikkel 5

1. Artikli 2 lõike 1 punkti b ei kohaldata külmutatud arvetelt tasumisele kuuluva intressi suhtes. Ka intress külmutatakse.

2. Lisas loetletud liikmesriikide pädevad asutused võivad terroriaktide rahastamise takistamiseks anda asjakohastel tingimustel eriloa:

1. kasutada külmutatud rahalisi vahendeid artikli 2 lõikes 3 nimetatud loetelus sisalduvate füüsiliste isikute või nende pereliikmete põhivajaduste rahuldamiseks ühenduses, sealhulgas teha konkreetseid väljamakseid toiduainete, ravimite, perekonna eluaseme üüri või hüpoteegi ja pereliikmete ravikulude tasumiseks;

2. teha külmutatud kontodelt väljamakseid, selleks et tasuda ühenduses: a) maksud, sundkindlustusmaksed ja kommunaalteenuste, nagu gaasi, vee, elektri ja telekommunikatsiooni maksed ja b) maksud finantsasutusele konto hoidmise eest;

3. teha artikli 2 lõikes 3 nimetatud loetelus sisalduvatele isikutele, üksustele või asutustele väljamakseid, mis kuuluvad tasumisele enne käesoleva määruse jõustumist sõlmitud lepingute või kokkulepete või tekkinud kohustuste alusel, tingimusel et need väljamaksed tehakse ühenduses külmutatud kontole.

3. Loataotlused esitatakse selle liikmesriigi pädevale asutusele, kelle territooriumil on rahalised vahendid, muud finantsvarad või muud majandusressursid külmutatud.

Artikkel 6

1. Olenemata artiklist 2 ja ühenduse, sealhulgas ühenduse kodanike ja elanike huvide kaitseks võivad liikmesriigi pädevad asutused anda eriloa, mille alusel on võimalik:

— rahalised vahendid, muud finantsvarad või muud majandusressursid vabastada,

— anda rahalised vahendid, muud finantsvarad või muud majandusressursid artikli 2 lõikes 3 nimetatud loetelus sisalduvate isikute, üksuste või asutuste käsutusse või

— osutada kõnealustele isikutele, üksustele või asutustele finantsteenuseid

pärast teiste liikmesriikide, nõukogu ja komisjoniga konsulteerimist kooskõlas lõikega 2.

2. Lõikes 1 nimetatud loataotluse saanud pädev asutus teatab lisas loetletud teiste liikmesriikide pädevatele asutustele, nõukogule ja komisjonile põhjused, mille alusel ta kavatseb eriloa taotluse tagasi lükata või rahuldada, ja teavitab neid tingimustest, mida ta terroriaktide rahastamise takistamiseks vajalikuks peab.

Pädev asutus, kes kavatseb eriloa anda, võtab arvesse märkusi, mida teised liikmesriigid, nõukogu ja komisjon on kahe nädala jooksul esitanud.

Artikkel 7

Komisjonil on õigus liikmesriikide antud teabe alusel lisa muuta.

Artikkel 8

Liikmesriigid, nõukogu ja komisjon teatavad üksteisele käesoleva määruse alusel võetud meetmetest ja edastavad üksteisele nende käsutuses oleva käesoleva määrusega seotud asjakohase teabe, eelkõige vastavalt artiklitele 3 ja 4 saadud teabe ning teabe rikkumise ja jõustamisega seotud probleemide ja siseriiklike kohtute otsuste kohta.

Artikkel 9

Iga liikmesriik määrab kindlaks käesoleva määruse sätete rikkumise korral rakendatavad sanktsioonid. Need sanktsioonid peavad olema tõhusad, proportsionaalsed ja hoiatavad.

Artikkel 10

Käesolevat määrust kohaldatakse:

1. ühenduse territooriumil, sealhulgas õhuruumis,

2. liikmesriigi jurisdiktsiooni alla kuuluvate õhusõidukite ja laevade pardal,

3. liikmesriigi iga kodaniku suhtes, olenemata tema asukohast,

4. kõikide juriidiliste isikute, rühmituste või üksuste suhtes, mis on asutatud või registreeritud liikmesriigi seaduste alusel,

5. kõikide ühenduse territooriumil ettevõtlusega tegelevate juriidiliste isikute, rühmituste või üksuste suhtes.

Artikkel 11

1. Käesolev määrus jõustub Euroopa Ühenduste Teatajas avaldamise päeval.

2. Ühe aasta jooksul alates käesoleva määruse jõustumisest esitab komisjon aruande käesoleva määruse mõjudest ja teeb vajaduse korral ettepanekud selle muutmiseks.

Käesolev määrus on tervikuna siduv ja vahetult kohaldatav kõikides liikmesriikides.









LISA

ARTIKLITES 3, 4 JA 5 NIMETATUD PÄDEVATE ASUTUSTE LOETELU

BELGIA Ministère des finances Trésorerie avenue des Arts 30 B–1040 Bruxelles Faks (32-2) 233 75 18

▼M5

BULGAARIA Министерство на финансите ул. “Г.С. Раковски” № 102 София 1000 Тел: (359-2) 985 91 Факс: (359-2) 988 1207 Е-mail: feedback@minfin.bg Ministry of Finance 102 “G.S. Rakovsky” street Sofia 1000 Tel. (359-2) 985 91 Faks: (359-2) 988 1207 E-post: feedback@minfin.

▼A1

TŠEHHI VABARIIK ▼M4 Ministerstvo financí/Ministry of Finance Finanční analytický útvar/Financial Analytical Unit PO BOX 675 Jindřišská 14 111 21 Praha 1 Tel.: (420-2) 570 44 501 Fax: (420-2) 570 44 502 E-mail: fau@mfcr.cz

▼B

TAANI Erhvervsfremmestyrelsen Dahlerups Pakhus Langelinie Alle 17 DK–2100 København Ø Tel (45) 35 46 60 00 Faks (45) 35 46 60 01

SAKSAMAA ▼M3 — rahaliste vahendite ja teenuste alal: — Deutsche Bundesbank Servicezentrum Finanzsanktionen D-80281 München Tel.: (49-89) 28 89 38 00 Faks: (49-89) 35 01 63 38 00 — majandusressursside alal: — — artikli 3 lõike 2 ja artikli 4 kohaste teatiste jaoks: — Bundesministerium für Wirtschaft und Arbeit Referat V B 2 Scharnhorststraße 34—37 D-10115 Berlin Tel.: (49-1888) 615-9 Faks: (49-1888) 615-5358 E-post: BUERO-VB2@bmwa.bund.de — artikli 5 lõike 2 ja artikli 6 lõike 1 kohaste erandite andmiseks: — Bundesamt für Wirtschaft und Ausfuhrkontrolle (BAFA) Frankfurter Straße 29—35 D-65760 Eschborn Tel.: (49-6196) 908-0 Faks: (49-6196) 908-800

▼A1

EESTI ▼M4 Välisministeerium Islandi väljak 1 15049 Tallinn Tel: (+372) 6 377 100 Fax: (+372) 6 377 199 Finantsinspektsioon Sakala 4 15030 Tallinn Tel: (+372) 66 80 500 Fax: (+372) 66 80 501

▼B

KREEKA ▼M4 Ministry of National Economy General Directorate of Economic Policy 5 Nikis str. GR-105 63 Athens Tel. (30-210) 333 27 81-2 Fax (30-210) 333 28 10 Yπουργείο Εθνικής Οικονομίας Γενική Διεύθυνση Οικονομικής Πολιτικής Νίκης 5 GR-105 63 Αθήνα Τηλ.: (30-210) 333 27 81-2 Φαξ: (30-210) 333 28 10 ▼B

HISPAANIA Dirección General de Comercio e Inversiones Subdirección General de Inversiores Exteriores Ministerio de Economía Paseo de la Castellana, 162 E–28046 Madrid Tel (00-34) 91 349 39 83 Faks (00-34) 91 349 35 62 Dirección General del Tesoro y Política Financiera Subdirección General de Inspección y Control de Movimientos de Capitales Ministerio de Economía Paseo del Prado, 6 E–28014 Madrid Tel (00-34) 91 209 95 11 Faks (00-34) 91 209 96 56

PRANTSUSMAA Ministère de l'économie, des finances et de l'industrie Direction du Trésor Service des affaires européennes et internationales Sous-direction E 139, rue du Bercy F–75572 Paris Cedex 12 Tel (33-1) 44 87 17 17 Faks (33-1) 53 18 36 15

▼M7

HORVAATIA Ministarstvo vanjskih i europskih poslova Uprava za multilateralne poslove i globalna pitanja Trg N. Š. Zrinskog 7-8 10 000 Zagreb Tel: + 385 14569952 Faks: + 385 14597416

▼B

IIRIMAA Central Bank of Ireland Financial Markets Department PO Box 559 Dame Street Dublin 2 Tel (353-1) 671 66 66 Department of Foreign Affairs Bilateral Economic Relations Division 76-78 Harcourt Street Dublin 2 Tel (353-1) 408 24 92

ITAALIA Ministero dell'Economia e delle Finanze …

▼A1

KÜPROS Ministry of Foreign Affairs Presidential Palace Avenue 1447 Nicosia Υπουργείο Εξωτερικών Λεωφόρος Προεδρικού Μεγάρου 1447 Λευκωσία Tel + 357-22-300600 Faks + 357-22-661881 Unit for Combating Money Laundering 1 Apellis Street 1403 Nicosia Μονάδα Καταπολέμησης Αδικημάτων Συγκάλυψης (ΜΟΚΑΣ) Οδός Απελλή Αρ. 1 1403 Λευκωσία Tel + 357-22-889100 Faks + 357-22-665080 E-post: mokas@cytanet.com.cy Coordinating Body for Combating Terrorism 1 Apellis Street 1403 Nicosia Συντονιστικό Σώμα Εναντίον της Τρομοκρατίας Οδός Απελλή Αρ. 1 1403 Λευκωσία Tel + 357-22-889100 Faks + 357-22-665080

LÄTI ▼M8 Latvijas Republikas Ārlietu Ministrija K.Valdemāra iela 3 Rīga LV-1395, Latvija Telefon: (+371) 67 016 201 Faks: (+371) 67 828 121 mfa.cha@mfa.gov.lv Noziedzīgi iegūtu līdzekļu legalizācijas novēršanas dienests Raiņa bulvāris 15 Rīga LV-1050, Latvija Telefon: (+371) 67 044 430 Faks: (+371) 67 324 497 kd@kd.gov.lv ▼A1

LEEDU ▼M2 Ministry of Foreign Affairs Security Policy Department J. Tumo-Vaizganto 2 LT-01511 Vilnius Tel: +370 5 2362516 Faks: +370 5 2313090

▼B

LUKSEMBURG Ministère des affaires étrangères, du commerce extérieur, de la coopération, de l'action humanitaire et de la défense Direction des relations économiques internationales BP 1602 L–1016 Luxembourg Tel (352) 478-1 või 478-2350 Faks (352) 22 20 48 Ministère des Finances 3 rue de la Congrégation L–1352 Luxembourg Tel (352) 478-2712 Faks (352) 47 52 41

▼A1

UNGARI Pénzügyminisztérium József nádor tér 2-4. 1051 Budapest Tel + 36-1-327 2100 Faks + 36-1- 318 2570

MALTA Bord ta' Sorveljanza dwar is-Sanzjonijiet Direttorat ta' l-Affarijiet Multilaterali Ministeru ta' l-Affarijiet Barranin Palazzo Parisio Triq il-Merkanti Valletta CMR 02 Tel + 356-21-24 28 53 Faks + 356-21-25 15 20

▼B

MADALMAAD ▼M2 Minister van Financiën Directie Financiële Markten/Afdeling Integriteit Postbus 20201 NL-2500 EE Den Haag The Netherlands Tel.: (31-70) 342 8997 Faks: (31-70) 342 7984 ▼B

AUSTRIA — Artikkel 3 — Bundesministerium für Inneres — Bundeskriminalamt A–1090 Wien Josef-Holaubek-Platz 1 Tel (+431) 313 45-0 Faks (+431) 313 45–85 290 — Artikkel 4 — Oestereichische Nationalbank A–1090 Wien Otto-Wagner-Platz 3 Tel (+431) 404 20-0 Faks (+431) 404 20-73 99 — Bundesministerium für Inneres — Bundeskriminalamt A–1090 Wien Josef-Holaubek-Platz 1 Tel (+431) 313 45-0 Faks (+431) 313 45–85 290 — Artikkel 5 — Oestereichische Nationalbank A–1090 Wien Otto-Wagner-Platz 3 Tel (+431) 404 20-0 Faks (+431) 404 20-73 99

▼A1

POOLA Ministerstwo Spraw Zagranicznych Departament Prawno - Traktatowy Al. J. Ch. Szucha 23 PL-00-580 Warszawa Tel + 48 22 523 93 48 Faks + 48 22 523 91 29

▼B

PORTUGAL Ministério das Finanças Direcção Geral dos Assuntos Europeus e Relações Internacionais Avenida Infante D. Henrique, n.o 1, C 2o P–1100 Lisboa Tel: (351-1) 882 32 40/47 Faks: (351-1) 882 32 49 Ministério dos Negócios Estrangeiros Direcção Geral dos Assuntos Multilaterias/Direcção dos Serviços das Organizações Políticas Internacionais Largo do Rilvas P–1350-179 Lisboa Tel: (351 21) 394 60 72 Faks: (351 21) 394 60 73

▼M5

RUMEENIA Ministerul Afacerilor Externe Aleea Alexandru, nr. 31 Sector 1, București Tel: (40) 21 319 2183 Faks: (40) 21 319 2226 E-post: cabinet@mae.ro Ministerul Finanțelor Publice Strada Apolodor nr. 17, Sector 5, București Tel: (40) 21 319 9743 Faks: (40) 21 312 1630 E-post: cabinet.ministru@mfinante.ro Ministerul Economiei și Comerțului Calea Victoriei, nr. 152 Sector 1, București Tel: +40 21 231 0262 Faks: +40 21 312 0513.

▼A1

SLOVEENIA ▼M6 — Artikkel 4 — Ministrstvo za zunanje zadeve Prešernova cesta 25 1001 Ljubljana Tel.: + 386 1 478 2000 Faks: + 386 1 478 2340 E-post: gp.mzz@gov.si’ — Artiklid 5 ja 6 — Ministrstvo za finance Župančičeva 3 1502 Ljubljana Tel.: +386 1 369 5200 Faks: + 386 1 369 6659 E-post: gp.mf@gov.si ▼A1

SLOVAKKIA Ministerstvo financií Štefanovičova 5 817 82 Bratislava Tel + 421 2 5958 2201 Faks + 421 2 5249 3531 Ministerstvo vnútra ,Pribinova 2 812 72 Bratislava Tel: + 421 2 5292 3659 Fax: + 421 2 5296 7746

▼B

SOOME Ulkoasiainministeriö/Utrikesministeriet PL 176 SF–00161 Helsinki Tel (358-9) 13 41 51 Faks (358-9) 13 41 57 07 ja (358-9) 62 98 40

ROOTSI ▼M2 — Artikkel 3 — Rikspolisstyrelsen Box 12256 S-102 26 Stockholm Tel: (46-8) 401 90 00 Faks: (46-8) 401 99 00 — Artiklid 4 ja 6 — Finansinspektionen Box 6750 S-113 85 Stockholm Tel: (46-8) 787 80 00 Faks: (46-8) 24 13 35 — Artikkel 5 — Försäkringskassan S-103 51 Stockholm Tel: (46-8) 786 90 00 Faks: (46-8) 411 27 89 ▼B

ÜHENDKUNINGRIIK ▼M1 HM Treasury International Financial Services Team 1, Horse Guards Road London SW1 A 2HQ United Kingdom Telefon (44-207) 270 55 50 Faks (44-207) 270 43 65 Bank of England Financial Sanctions Unit Threadneedle Street London EC2R 8AH United Kingdom Telefon (44-207) 601 46 07 Faks (44-207) 601 43 09

▼M6